Espanjalainen peli
Pääjatkot > Morphyn puolustus 3...a6, vaihtoehdot suljetulle muunnelmalle > Avoin muunnelma

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Avoimen muunnelman pääjatko - 3...a6 4.La4 Rf6 5.0-0 Rxe4 6.d4 b5 7.Lb3 d5 8.dxe5 Le6
Avoin muunnelma 3...a6 4.La4 Rf6 5.0-0 Rxe4 on jatko, jossa musta lyö valkean e-sotilaan valkean linnoitettua. Avoimen muunnelman harrastajia ovat olleet muun muassa suurmestarit Max Euwe, Paul Keres, Samuel Reshevsky, Viktor Kortšnoi, Artur Jusupov ja Petr Haba sekä shakin hallitseva maailmanmestari Viswanathan Anand. Avausta kutsutaan myös toisinaan espanjalaisen pelin Tarrasch-muunnelmaksi Siegbert Tarraschin analyysien vuoksi. Useat avoimen muunnelman jatkot on analysoitu jopa 30. siirtoon asti ja pidemmällekin. Lyönnin tarkoitus on, että valkea kuluttaa useita siirtoja sotilaan saamiseksi takaisin samalla kun musta voi toteuttaa omaa suunnitelmaansa. Musta ei olekaan voittanut sotilasta, sillä valkea saa sen takaisin pelaamalla esimerkiksi siirron 6.Te1.
Siirron 6.Te1 peli jatkuisi esimerkiksi 6...Rc5 (6...d5 7.Rxe5 ja mustalla on ongelmia. 6...f5 ja seuraa 7.d3 tai 7.d4) 7.Lxc6 dxc6 8.d4 Re6 9.Rxe5 Le7 10.Le3 0-0, jolloin valkea on saanut sotilaansa takaisin, mutta asema ei anna valkealle etua.
Sen sijaan valkealle suositellaankin siirtoa 6.d4, johon musta voi vastata siirtojen 6...b5 7.Lb3 jälkeen siirrolla 7...exd4 tai paremmalla siirrolla, joka on 7...d5.
Ensimmäinen vaihtoehto on niin sanottu Riian muunnelma. Muunnelmaa pidetään heikkona mustalle, jonka takia sitä ei pelata käytännössä koskaan mestaritasolla. Valkean paras jatko on 7.Te1, johon musta on pakotettu vastaamaan 7...d5. Jatkossa mustan vastaukset ovat lähes pakotettuja. 8.Rxd4 Ld6 9.Rxc6 Lxh2+. Nyt valkean paras siirto on Kh1, koska 10.Kxh2 Dh4+ 11.Kg1 Dxf2+ olisi tasapeli ikuisella shakilla ja Kf1 johtaisi tasatilanteeseen tai mustan etuun. 10.Kh1:n jälkeen peli jatkuisi 10...Dh4 11.Txe4+ dxe4 12.Dd8+ Dxd8 13.Rxd8+ Kxd8 14.Kxh2. Mustalla on torni ja kaksi sotilasta kahdesta kevyestä upseerista, mutta asema suosii valkeaa.
Mustalle parempi siirto 7...d5 suojelee ratsun ja katkaisee valkean lähetin linjan. Valkea voi nyt turvallisesti lyödä mustan e-sotilaan siirrolla 8.exd5. Tämä uhkaa mustan d5-sotilasta, johon mustan tulisi vastata siirtämällä 8...Le6.
Valkea jatkaa yleensä pelaamalla jonkin siirroista 9.c3, 9.De2, 9.Rbd2 9.Le3. Klassinen jatko on 9.c3, johon musta vastaa useimmiten 9...Le7 tai 9...Lc5. Tavallisimman jatkon 9.c3 Lc5 10.Rbd2 0-0 11.Lc2 jälkeen mustan täytyy reagoida valkean hyökkäykseen mustan e4-ratsua kohtaan. Jatko 11...f5 12.Rb3 La7 13.Rfd4 Rxd4 14. Rxd4 Lxd4 15.Dxd4 antaa valkealle hieman etua. Muita vaihtoehtoja mustalle ovat: 11...Lf5, 11...Rxd2 ja 11...Rxf2. Viimeisin jatko on Dilworthin hyökkäys ja se voi jatkua vaikka seuraavasti: 12.Txf2 f6 13.exf6 Lxf2+ 14.Kxf2 Dxf6. Tämä asema on antanut mustalle hyviä tuloksia. Se johtaa epätasaisiin loppupeleihin, jotka ovat vaikeita pelattavia molemmille osapuolille. 9.De2 on Howellin hyökkäys. Siinä valkea tähtää d-linjan miehittämiseen tornillaan.